初稱道奧，音みちのおく。平安朝稱陸奧，音みちのく。今稱陸奧，音むつ。《古事記》稱道奧。《日本書記》多稱陸奧。蓋謂此國僻遠，王化所不及也。孝德帝末，置道奧國，屬常陸國。久之，以東北新疆入道奧國。析之自爲一國。養老二年，析爲陸奧、石城、石背三國。四年，復合爲一國。其地接蝦夷，置陸奧按察使、鎮守府。按察使、鎮守府將軍時兼國司之職。延曆二十一年，置膽澤城，爲鎮守府治。國司、將軍遂有別。是國初狹小，日與蝦夷戰。疆域漸廣。置城柵以固之。前後凡十五柵。